খিরথ উইলদরসের বরাত দিয়ে বিবিসি জানিয়েছে, রাজনৈতিক দলগুলোকে তাদের বক্তব্য প্রচারের জন্য রাষ্ট্রীয় টেলিভিশনে যে সময় বরাদ্দ করা হয়, সে রকম একটি অনুষ্ঠানে এই কার্টুন প্রচারের পরিকল্পনা করছেন তিনি। কিন্তু আজ একেবারে শেষ মুহূর্তে নেদারল্যান্ডসের রাষ্ট্রীয় টেলিভিশন খিরথের এই অনুষ্ঠান বাতিল করে দেয়। পরিবর্তে প্রচার করা হয় তার দল ফ্রিডম পার্টির পুরোনো এক রেকর্ড করা অনুষ্ঠান। খিরথ তাঁর পরিকল্পনা ভণ্ডুল করে দেওয়ার জন্য রাষ্ট্রীয় টেলিভিশনকে দায়ী করেছেন। খিরথ দেশটিতে মুসলিমবিরোধী রাজনীতিক হিসেবে পরিচিত।